আমার চিন্তা চেতনা আছে আগামীতে আমার এই খামার প্রসারিত করে নতুন ভাবে এখানে আরও বেশ কিছু প্রতিবন্ধীর কর্মসংস্থানের ব্যবস্থা করবো। কারণ এরা সমাজের বোঝা নয়, এরা আমাদের সমাজের একজন নাগরিক। এরা কারো ভাই কারো ছেলে। এদের দেখার দায়িত্ব আমাদের সকলের। আমি আমার সামর্থ অনুযায়ী এদের কর্মসংস্থানের ব্যবস্থা করতে চেষ্টা করছি। আমজাদ একই জমিতে ফল ও ফসল আবাদের পাশাপাশি সাথী ফসল চাষাবাদ করে থাকেন, এতে তার সাথী ফসলে বাড়তি অর্থ উপার্জন হয়। আঁখি-মনি কৃষি খামারে  কূল,পেয়ারা এবং লিচু বাগানে সাথী ফসল হিসেবে ধনিয়াপাতা, মূলা ও ওল লাগিয়েছেন। রমজানকে সামনে রেখে আগে ভাগেই লাগিয়েছেন ধনিয়াপাতা। বর্তমানে তার খামারের ধনিয়াপাতা রাজধানী ঢাকায় সাত হাজার টাকা মন দরে বিক্রি শুরু করেছেন। তিনি আশা করছেন, সাথী ফসল হিসেবে এবার তার খামার থেকে ১০-১৫ লাখ টাকার ধনিয়া পাতা বিক্রি হবে।